               EUROOPAN KOMISSIO
            Bryssel 5.12.2018
            COM(2018) 786 final
            2018/0404(NLE)
            Ehdotus
            NEUVOSTON PÄÄTÖS
            ETA:n sekakomiteassa Euroopan unionin puolesta esitettävästä kannasta ETA-sopimuksen liitteen IX (Rahoituspalvelut) muuttamiseen(Arvopaperikeskuksista annettu asetus)
            (ETA:n kannalta merkityksellinen teksti)

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

                  ETA:n sekakomitean päätösluonnoksella (joka on ehdotetun neuvoston päätöksen liitteenä) on tarkoitus muuttaa ETA-sopimuksen liitettä IX (Rahoituspalvelut) siten, että arvopaperikeskuksista annettu asetus
                     1
                   otetaan osaksi ETA-sopimusta.

               Liitteenä olevissa ETA:n sekakomitean päätösluonnoksissa olevat mukautukset eivät ole pelkästään neuvoston asetuksen (EY) N:o 2894/94 mukaisia teknisiä mukautuksia. Näin ollen neuvosto vahvistaa unionin kannan.

               •Yhdenmukaisuus muiden alaa koskevien politiikkojen säännösten kanssa

               Liitteenä olevalla luonnoksella ETA:n sekakomitean päätöksiksi laajennetaan jo voimassa oleva EU:n politiikka koskemaan ETA:n EFTA-valtioita (Norja, Islanti ja Liechtenstein).

               •Yhdenmukaisuus unionin muiden politiikkojen kanssa

               EU:n säännöstön laajentaminen koskemaan ETA:n EFTA-valtioita ottamalla se osaksi ETA-sopimusta toteutetaan sopimuksen tavoitteiden ja periaatteiden mukaisesti. Niiden mukaan ETA-sopimuksen tavoitteena on perustaa dynaaminen ja yhdenmukainen Euroopan talousalue, joka perustuu yhteisiin sääntöihin ja yhdenvertaisiin kilpailuedellytyksiin.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

               ETA-sopimuksen osaksi otettava lainsäädäntö perustuu Euroopan unionin toiminnasta tehdyn sopimuksen 114 artiklaan.

               Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94
                  2
                1 artiklan 3 kohdan mukaan neuvosto hyväksyy komission ehdotuksesta unionin puolesta esitettävän kannan tällaisiin päätöksiin.

               Euroopan ulkosuhdehallinto ja komission yksiköt toimittavat ETA:n sekakomitean päätösluonnokset neuvostolle hyväksyttäväksi unionin kantana. Euroopan ulkosuhdehallinto toivoo voivansa esittää ne ETA:n sekakomiteassa mahdollisimman pian.

               •Toissijaisuusperiaate (jaetun toimivallan osalta)

               Ehdotus on toissijaisuusperiaatteen mukainen seuraavasta syystä:

               Jäsenvaltiot eivät voi riittävällä tavalla saavuttaa tämän ehdotuksen tavoitetta, joka on sisämarkkinoiden yhtenäisyyden varmistaminen, vaan se voidaan vaikutusten vuoksi saavuttaa paremmin unionin tasolla.

               Tässä unionin säännöstön ottamisessa osaksi ETA-sopimusta noudatetaan Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annettua neuvoston asetusta (EY) N:o 2894/94, jossa vahvistetaan noudatettu menettelytapa.

               •Suhteellisuusperiaate

               Suhteellisuusperiaatteen mukaisesti tässä ehdotuksessa ei ylitetä sitä, mikä on tarpeen tämän tavoitteen saavuttamiseksi.

               •Sääntelytavan valinta

               ETA-sopimuksen 98 artiklan mukaisesti valittu säädöstyyppi on ETA:n sekakomitean päätös. ETA:n sekakomitea varmistaa ETA-sopimuksen tehokkaan täytäntöönpanon ja toiminnan. Tätä varten se tekee päätöksiä ETA-sopimuksessa määrätyissä tapauksissa.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               Ei sovelleta

               4.TALOUSARVIOVAIKUTUKSET

               Edellä mainitun asetuksen ottamisella osaksi ETA-sopimusta ei odoteta olevan talousarviovaikutuksia.

               5.LISÄTIEDOT

               •Ehdotukseen sisältyvien säännösten yksityiskohtaiset selitykset

               Liechtensteinin tilanne (mukautus 3 (c))

               Liechtensteinia ja Sveitsiä yhdistää kattava sopimusverkosto, johon kuuluvat erityisesti vuoden 1923 tullisopimus ja vuoden 1980 valuuttasopimus, jonka mukaan Liechtenstein (joka on jo vuodesta 1921 lähtien käyttänyt Sveitsin frangia virallisena valuuttanaan) kuuluu Sveitsin valuutta-alueeseen. Rahoituspalvelujen alalla valuuttasopimuksessa määrätään tiettyjen Sveitsin lakien ja hallinnollisten määräysten suorasta sovellettavuudesta (ks. valuuttasopimuksen liitteet). Tämän seurauksena tiettyjen rahoituksenvälittäjien (kuten pankkien ja sijoitusyritysten) on noudatettava Sveitsin keskuspankin raportointivaatimuksia, jotta se voi harjoittaa rahapolitiikkaa. Yhteinen talous- ja valuutta-alue on aikojen saatossa luonut näiden kahden maan välille tiiviit taloussuhteet, jotka ovat olleet edelleen voimassa sen jälkeen, kun Liechtenstein liittyi ETA-sopimukseen.

               Näistä syistä Liechtensteinin rahoitusmarkkinat ovat täysin yhdentyneet Sveitsin rahoitusmarkkinoiden infrastruktuuriin ja ovat laajasti riippuvaisia niistä. Nykyjärjestelmässä mahdollisesti esiintyvät häiriöt voisivat aiheuttaa haasteita Liechtensteinin finanssimarkkinoiden toimijoille. Näin ollen mukautuksessa 3(c) määrätään, että kolmannen maan arvopaperikeskusten, jotka jo tarjoavat arvopaperikeskuksista annetun asetuksen 25 artiklan 2 kohdassa tarkoitettuja palveluja Liechtensteinissa toimiville rahoituksenvälittäjille tai jotka ovat jo perustaneet sivuliikkeen Liechtensteiniin, voidaan sallia jatkavan 25 artiklan 2 kohdassa tarkoitettujen palvelujen tarjoamista enintään 5 vuoden ajan liitteenä olevan ETA:n sekakomitean päätösluonnoksen voimaantulopäivästä.

               2018/0404 (NLE)

               Ehdotus

               NEUVOSTON PÄÄTÖS

               ETA:n sekakomiteassa Euroopan unionin puolesta esitettävästä kannasta ETA-sopimuksen liitteen IX (Rahoituspalvelut)
                  muuttamiseen

                  (Arvopaperikeskuksista annettu asetus)

               (ETA:n kannalta merkityksellinen teksti)

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 114 artiklan yhdessä sen 218 artiklan 9 kohdan kanssa,

               ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94
                  3
                ja erityisesti sen 1 artiklan 3 kohdan,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan talousalueesta tehty sopimus
                  4
               , jäljempänä ’ETA-sopimus’, tuli voimaan 1 päivänä tammikuuta 1994.

               (2)ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen liitettä IX, joka sisältää määräyksiä rahoituspalveluista.

               (3)Euroopan parlamentin ja neuvoston asetus (EU) N:o 909/2014
                  5
                olisi otettava osaksi ETA-sopimusta.

               (4)Sen vuoksi olisi muutettava ETA-sopimuksen liitettä IX.

               (5)Unionin kannan ETA:n sekakomiteassa olisi sen vuoksi perustuttava tähän liitettyyn päätösluonnokseen,

               ON HYVÄKSYNYT TÄMÄN PÄÄTÖKSEN:

               1 artikla

               ETA:n sekakomiteassa unionin puolesta esitettävä kanta ETA-sopimuksen liitteen IX (Rahoituspalvelut) ehdotettuun muuttamiseen perustuu tähän päätökseen liitettyihin ETA:n sekakomitean päätösluonnoksiin.

               2 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)

                        Euroopan parlamentin ja neuvoston asetus (EU) N:o 909/2014, annettu 23 päivänä heinäkuuta 2014, arvopaperitoimituksen parantamisesta Euroopan unionissa sekä arvopaperikeskuksista ja direktiivien 98/26/EY ja 2014/65/EU sekä asetuksen (EU) N:o 236/2012 muuttamisesta.

                     (2)

                        EYVL L 305, 30.11.1994, s. 6–8.

                     (3)

                        EYVL L 305, 30.11.1994, s. 6.

                     (4)

                        EYVL L 1, 3.1.1994, s. 3.

                     (5)

                        Euroopan parlamentin ja neuvoston asetus (EU) N:o 909/2014, annettu 23 päivänä heinäkuuta 2014, arvopaperitoimituksen parantamisesta Euroopan unionissa sekä arvopaperikeskuksista ja direktiivien 98/26/EY ja 2014/65/EU sekä asetuksen (EU) N:o 236/2012 muuttamisesta (EUVL L 257, 28.8.2014, s. 1).

    ---documentbreak---

               EUROOPAN KOMISSIO
            Bryssel 5.12.2018
            COM(2018) 786 final
            LIITE
            asiakirjaan
            EhdotusNeuvoston päätös
            ETA:n sekakomiteassa Euroopan unionin puolesta esitettävästä kannasta ETA-sopimuksen liitteen IX (Rahoituspalvelut) muuttamiseen(Arvopaperikeskuksista annettu asetus)

               LIITE

               ETA:N SEKAKOMITEAN PÄÄTÖS
                  N:o ...,

               annettu […],

               ETA-sopimuksen liitteen IX (Rahoituspalvelut) muuttamisesta

               ETA:n SEKAKOMITEA, joka

               ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,

               sekä katsoo seuraavaa:

               (1)Arvopaperitoimituksen parantamisesta Euroopan unionissa sekä arvopaperikeskuksista ja direktiivien 98/26/EY ja 2014/65/EU sekä asetuksen (EU) N:o 236/2012 muuttamisesta 23 päivänä heinäkuuta 2014 annettu Euroopan parlamentin ja neuvoston asetus (EU) N:o 909/2014
                  1
               , sellaisena kuin se on oikaistuna EUVL:ssä L 349, 21.12.2016, s. 8, olisi otettava osaksi ETA-sopimusta.

               (2)Sen vuoksi olisi muutettava ETA-sopimuksen liitettä IX,

               ON HYVÄKSYNYT TÄMÄN PÄÄTÖKSEN:

               1 artikla

               Muutetaan ETA-sopimuksen liite IX seuraavasti:

               1.Lisätään 16b kohtaan (Euroopan parlamentin ja neuvoston direktiivi 98/26/EY) ja 31ba kohtaan (Euroopan parlamentin ja neuvoston direktiivi 2014/65/EU) luetelmakohta seuraavasti:

               ”-32014 R 0909: Euroopan parlamentin ja neuvoston asetus (EU) N:o 909/2014, annettu 23 päivänä heinäkuuta 2014 (EUVL L 257, 28.8.2014, s. 1), sellaisena kuin se on oikaistuna EUVL:ssä L 349, 21.12.2016, s. 8”.

               2.Lisätään 29f kohtaan (Euroopan parlamentin ja neuvoston asetus (EU) N:o 236/2012) teksti seuraavasti:

               ”, sellaisena kuin se on muutettuna seuraavalla:

               -32014 R 0909: Euroopan parlamentin ja neuvoston asetus (EU) N:o 909/2014, annettu 23 päivänä heinäkuuta 2014 (EUVL L 257, 28.8.2014, s. 1), sellaisena kuin se on oikaistuna EUVL:ssä L 349, 21.12.2016, s. 8”.

               3.Lisätään 31bea kohdan (komission täytäntöönpanoasetus (EU) N:o 594/2014) jälkeen kohta seuraavasti:

               ”31bf. 32014 R 0909: Euroopan parlamentin ja neuvoston asetus (EU) N:o 909/2014, annettu 23 päivänä heinäkuuta 2014, arvopaperitoimituksen parantamisesta Euroopan unionissa sekä arvopaperikeskuksista ja direktiivien 98/26/EY ja 2014/65/EU sekä asetuksen (EU) N:o 236/2012 muuttamisesta (EUVL L 257, 28.8.2014, s. 1), sellaisena kuin se on oikaistuna EUVL:ssä L 349, 21.12.2016, s. 8.

               Tätä sopimusta sovellettaessa asetuksen säännöksiä koskevat seuraavat mukautukset:

               a)Sen estämättä mitä tämän sopimuksen pöytäkirjassa 1 määrätään ja jollei tässä sopimuksessa toisin määrätä, ’jäsenvaltio(i)lla’ tarkoitetaan asetuksessa tarkoitetun lisäksi EFTA-valtioita ja ’toimivaltaisilla viranomaisilla’ tarkoitetaan asetuksessa tarkoitetun lisäksi EFTA-valtioiden toimivaltaisia viranomaisia.

               b)Viittausten ’Euroopan keskuspankkijärjestelmän jäseniin’ tai ’keskuspankkeihin’ katsotaan kattavan asetuksessa tarkoitetun lisäksi EFTA-maiden kansalliset keskuspankit.

               c)Liechstenstein voi sallia, että kolmannen maan arvopaperikeskukset, jotka jo tarjoavat 25 artiklan 2 kohdassa tarkoitettuja palveluja Liechtensteinissa toimiville rahoituksenvälittäjille tai jotka ovat jo perustaneet sivuliikkeen Liechtensteiniin, jatkavat 25 artiklan 2 kohdassa tarkoitettujen palvelujen tarjoamista enintään 5 vuoden ajan [...] annetun ETA:n sekakomitean päätöksen N:o .../... [tämä päätös] voimaantulopäivästä.

               d)Korvataan 1 artiklan 3 kohdassa ilmaisu ’unionin lainsäädännön’ ilmaisulla ’ETA-sopimuksen’.

               e)Korvataan 12 artiklan 3 kohdassa ilmaisu ’unionin valuutat’ ilmaisulla ’ETA-sopimuksen sopimuspuolten viralliset valuutat’.

               f)Lisätään 13 artiklassa ja 14 artiklan 1 kohdan ensimmäisessä alakohdassa eri sijamuodoissa esiintyvän ilmaisun ’asiaan liittyvät viranomaiset’ jälkeen ilmaisu ’, EFTAn valvontaviranomainen’ asiaankuuluvassa sijamuodossa.

               g)Korvataan 19 artiklan 3 kohdassa, 33 artiklan 3 kohdassa, 49 artiklan 4 kohdassa, 52 artiklan 2 kohdassa ja 53 artiklan 3 artiklassa sana ’EAMV:n’ ilmaisulla ’EAMV:n tai tapauksen mukaan EFTAn valvontaviranomaisen’.

               h)Muutetaan 24 artiklan 5 kohta seuraavasti:

               i)lisätään ensimmäisessä ja toisessa alakohdassa sanan ’EAMV:lle’ jälkeen ilmaisu ’tai EFTA-valtioiden osalta EFTAn valvontaviranomaiselle’;

               ii)korvataan kolmannessa alakohdassa sana ’EAMV:n’ ilmaisulla ’EAMV:n tai tapauksen mukaan EFTAn valvontaviranomaisen’.

               i)Korvataan 34 artiklan 8 kohdassa ilmaisu ’unionin kilpailusääntöjen’ ilmaisulla ”ETA-sopimuksen nojalla sovellettavien kilpailusääntöjen’.

               j)Korvataan 38 artiklan 5 kohdassa ilmaisu ’17 päivänä syyskuuta 2014’ ilmaisulla ’[...] annetun ETA:n sekakomitean päätöksen N:o .../... [tämä päätös] voimaantulopäivänä’.

               k)Korvataan 49 artiklan 1 kohdassa EFTA-valtioiden osalta ilmaisu ’viimeistään 18 päivänä joulukuuta 2014’ ilmaisulla ’kolmen kuukauden kuluessa […] annetun ETA:n sekakomitean päätöksen N:o …/… [tämä päätös] voimaantulopäivästä’.

               l)Muutetaan 55 artikla seuraavasti:

               i)korvataan 5 ja 6 kohdassa eri sijamuodoissa esiintyvä ilmaisu ’unionin lainsäädäntö’ ilmaisulla ’ETA-sopimus’ asiaankuuluvassa sijamuodossa;

               ii)lisätään 6 kohdassa sanan ’EAMV’ jälkeen ilmaisu ’tai tapauksen mukaan EFTAn valvontaviranomainen’.

               m)Korvataan 58 artiklan 3 kohdassa ja 69 artiklan 1 kohdassa EFTA-valtioiden osalta ilmaisu ’viimeistään 16 päivänä joulukuuta 2014’ ilmaisulla ’kolmen kuukauden kuluessa […] annetun ETA:n sekakomitean päätöksen N:o …/… [tämä päätös] voimaantulopäivästä’.

               n)Korvataan 61 artiklan 1 kohdassa EFTA-valtioiden osalta ilmaisu ’viimeistään 18 päivänä syyskuuta 2016’ ilmaisulla ’vuoden kuluessa [...] annetun ETA:n sekakomitean päätöksen N:o .../... [tämä päätös] voimaantulopäivästä’.

               o)Lisätään 69 artiklan 2 ja 5 kohdassa EFTA-valtioiden osalta sanan ’voimaantulosta’ jälkeen sana ’ETA-alueella’.

               p)Muutetaan 76 artikla EFTA-valtioiden osalta seuraavasti:

               i)lisätään 4, 5 ja 6 kohdassa EFTA-valtioiden osalta ilmaisun ’delegoidun säädöksen’ jälkeen ilmaisu ’sisältävän ETA:n sekakomitean päätöksen’;

               ii)korvataan 5 kohdassa ilmaisu ”13 päivään kesäkuuta 2017 saakka’ ilmaisulla ’kuuden kuukauden kuluessa siitä, kun direktiivin 2014/65/EU ja asetuksen (EU) N:o 600/2014 sisältävä ETA:n sekakomitean päätös tulee voimaan”;

               iii)Korvataan 7 kohdassa ilmaisu ’3 päivää tammikuuta 2017’ ilmaisulla ’kuin näitä säädöksiä sovelletaan ETA-alueella’.

               2 artikla

               Asetuksen (EU) N:o 909/2014, sellaisena kuin se on oikaistuna EUVL:ssä L 349, 21.12.2016, s. 8, islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.

               3 artikla

               Tämä päätös tulee voimaan […], jos kaikki ETA-sopimuksen 103 artiklan 1 kohdan mukaiset ilmoitukset on tehty*.

                  24 artikla

               Tämä päätös julkaistaan Euroopan unionin virallisen lehden ETA-osastossa ja Euroopan unionin virallisen lehden ETA-täydennysosassa.

               Tehty Brysselissä

                     ETA:n sekakomitean puolesta

                     Puheenjohtaja

                     ETA:n sekakomitean
                     sihteerit

                     (1)

                        EUVL L 257, 28.8.2014, s. 1.

                     (2)
                  *
                        [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]